Diari Oficial de la Generalitat Valenciana


Sumari del DOGV 8759, del 11-03-2020 (2020/2069)

RESOLUCIÓ de 29 de febrer de 2020, de la Direcció General d'Obres Públiques, Transport i Mobilitat Sostenible, per la qual es nomena vocal representant de les empreses de transport i d'activitats auxiliars i complementàries en la Junta Arbitral de Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8759

Data del DOGV
:   11-03-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/2069


Data del document
:   29-02-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 29 de febrer de 2020, de la Direcció General d'Obres Públiques, Transport i Mobilitat Sostenible, per la qual es nomena vocal representant de les empreses de transport i d'activitats auxiliars i complementàries en la Junta Arbitral de Castelló. [2020/2069]  
La Llei 16/1987, d'ordenació dels transports terrestres, crea les juntes arbitrals del transport com a instrument de protecció i defensa de les parts intervinents en el transport, establint que, en tot cas, hauran de formar part de les juntes representants de les empreses de transport o d'activitats auxiliars o complementàries d'aquest, i representants dels carregadors i usuaris.  
Mitjançant la Llei orgànica 5/1987, es va delegar en les comunitats autònomes, en les quals aquestes hagen d'estar radicades, les funcions que la Llei d'ordenació dels transports terrestres atribueixen a les juntes arbitrals del transport. A l'efecte, el funcionament de les referides juntes es realitzarà respectant l'organització, funcions i règim jurídic establits en la Llei 16/1987 i en les seues normes de desenvolupament.  
  
Per la seua part, el Decret 46/1991, de 20 de març, del Consell, pel qual s'estableix el nombre composició i normes de funcionament de les juntes arbitrals del transport a la Comunitat Valenciana, en el seu article tercer, estableix que: «Les altres dues vocalies restants seran ocupades: una per un representant dels carregadors o usuaris, i l'altra per un representant de les empreses de transport o d'activitats auxiliars i complementàries d'aquest. Els esmentats nomenaments es duran a terme per la Direcció General de Transports. En les dues últimes vocalies esmentades, la designació recaurà en les persones proposades per les organitzacions empresarials i d'usuaris més representatives, i les persones així designades actuaran segons quin siga el sector del transport a què fa referència la controvèrsia», i que: «Podran designar-se membres suplents, tant del president com dels vocals de les juntes».  
  
Atés que s'ha produït la baixa de l'actual vocal de la Junta Arbitral del Transport de Castelló, resulta imprescindible el nomenament d'un vocal per les empreses de transport i d'activitats auxiliars i complementàries.  
En virtut del que s'ha exposat, i segons el que es disposa en els articles 11 i següents del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, en relació amb el que s'estableix en l'article 141 del Decret 105/2019, de 5 de juliol, pel qual s'estableix l'estructura bàsica de la Presidència i de les conselleries de la Generalitat, les competències de la Direcció General de Transports estan assignades a la Direcció General d'Obres Públiques, Transport i Mobilitat Sostenible, resolc:  
  
Primer  
A petició de l'Associació d'Empresaris de Transports de Mercaderies de Castelló, el cessament de Ignacio Riu Márquez en el lloc de vocal de la Junta Arbitral del Transport de Castelló, amb l'agraïment pels serveis prestats.  
  
Segon  
El nomenament de Lara San Miguel Dieste en el lloc de vocal de la Junta Arbitral del Transport de Castelló.  
  
València, 29 de febrer de 2020.- La directora general d'Obres Públiques, Transport i Mobilitat Sostenible: Roser Obrer Marco.